  Виталий Пронин Туннэ, 7-тӥ инвожое, люкаське «Удмурт Кенеш» огазеяськонлэн исполкомез. Пумиськонын трос пумо ужпумъёс ӝутэмын луозы. Та дырлы валтӥсез - Гербер шулдыръяськонъёслы дасяськон. Ижын удмуртъёслэн шулдыръяськонзы ортчоз 12-тӥ инвожое Кызьпу арамаын. Туэ со сӥземын луоз «Удмурт Кенешлэн» 25 ар тырмонэзлы. Ӟырдыт дасяськон мынэ элькун Герберлы. Туэ со ортчоз Сюмси ёросысь Пӧбъя гуртын. Мукетыз ужпум - фин-угор калыкъёслэн конгрессылы дасяськон. Та конгресс 4 арлы огпол ортчылэ. Туэ фин-угор но самодий калыкъёсты пумиталоз Финляндиысь Лахти кар. «Удмурт Кенеш» огазеяськонлы туэ тырме 25 ар. Соин сэрен ар пумын бадӟым праздник ортчоз. Кыӵе ужрадъёс талы чакламын, вераськозы исполкомын. "Удмурт дунне"  